De fleste av artene har larver som lever i kjølige, rasktstrømmende fjellbekker, bare noen få lever i sakteflytende eller stillestående ferskvann. I likhet med Rhyacophilidae er larvene til Hydrobiosidae rovdyr som vandrer rundt på bunnen på jakt etter bytte. De bygger ikke noen form for larvehus. Når larven er fullvokst, spinner den et skjul av silke, inne i dette en tynn, halv gjennomtrengelig kokong der den forvandler seg til en puppe.